cyanic-selkie/wikianc huggingface dataset:
ฟุตบอลทีมชาติลาว
ประวัติ
รัฐบาลลาวก่อตั้งสหพันธ์ฟุตบอลแห่งชาติลาวขึ้นใน ค.ศ. 1951 เพื่อเผยแพร่และพัฒนากีฬาฟุตบอลในประเทศ ในช่วงเวลานั้น ชาติต่าง ๆ ในภูมิภาคเอเชียตะวันออกเฉียงใต้ยังไม่มีส่วนร่วมในรายการระดับนานาชาติที่สำคัญซึ่งเป็นผลมาจากสงครามโลก ลาวยังไม่เคยผ่านเข้ารอบสุดท้ายในการแข่งขันรายการสำคัญทั้งฟุตบอลโลก, เอเชียนคัพ และเอเชียนเกมส์ หลังจากต้องเผชิญกับความวุ่นวายทางการเมืองและสงครามกลางเมือง ลาวเริ่มหันมาพัฒนากีฬาฟุตบอลอย่างจริงจัง แต่เนื่องจากระบอบการปกครองแบบคอมมิวนิสต์และสภาพเศรษฐกิจจากสงคราม ทำให้การพัฒนาไม่ประสบความสำเร็จเท่าที่ควร
นับตั้งแต่สิ้นสุดสงคราม กีฬาฟุตบอลได้มีอิทธิพลอย่างสูงต่อวิถิชีวิตคนลาว ลาวเข้าร่วมรายการสำคัญครั้งแรกในซีเกมส์ 1995 และนับตั้งแต่นั้นลาวก็มีส่วนร่วมในฟุตบอลชิงแชมป์แห่งชาติอาเซียนทุกครั้ง แต่ยังไม่เคยผ่านรอบแบ่งกลุ่ม แม้จะเป็นทีมหน้าใหม่ในภูมิภาค และเสียเปรียบเรื่องรูปร่างเนื่องจากนักฟุตบอลลาวมีรูปร่างเล็กเมื่อเทียบกับชาติอื่น ๆ แต่ลาวก็สร้างทีมด้วยนักเตะที่มีความมุ่งมั่น ขยันฝึกซ้อม จนสามารถทำผลงานน่าประทับใจในการแข่งขันบางรายการ เช่น การเอาชนะมาเลเซียในกีฬาซีเกมส์ 1997 และยังมีการจัดตั้งการแข่งขันลีกซึ่งมีสโมสรกว่า 60 สโมสรเข้าร่วมทั่วประเทศ มีลีกสูงสุดในปัจจุบันคือลาวพรีเมียร์ลีก แต่ลาวยังขาดแคลนบุคลากรทางกีฬาที่มีความสามารถ นักฟุตบอลทีมชาติหลายคนเป็นเพียงมือสมัครเล่น แม้สโมสรชั้นนำส่วนมากจะมีนักเตะจากกระทรวง และข้าราชการในประเทศ
ในการแข่งขันเอเชียนคัพ 2004 รอบคัดเลือก ลาวเอาชนะบังคลาเทศ 2–1 และในฟุตบอลโลก 2006 รอบคัดเลือกรอบแรก ลาวได้สิทธิ์ผ่านเข้าสู่รอบที่สองหลังจากทีมชาติกวม และ เนปาล ถอนตัวจากการแข่งขัน ก่อนจะแพ้ 6 นัดรวดในรอบที่สอง ลาวยังเข้ารอบคัดเลือกรอบที่สองในฟุตบอลโลก 2014 หลังจากเอาชนะกัมพูชาไปอย่างสนุกด้วยผลประตูรวมสองนัด 8–6 ก่อนจะเข้าไปแพ้จีนด้วยผลประตูรวมสองนัด 3–13 ตลอดทศวรรษที่ผ่านมา ลาวทำผลงานได้ดีและเป็นที่ยอมรับมากขึ้น โดยเอาชนะทีมอย่างกัมพูชา, บรูไน, ฟิลิปปินส์, สิงคโปร์ และมาเลเซีย ในรายการต่าง ๆ ลาวมีส่วนร่วมในการแข่งขันระดับทวีปครั้งแรกใน ค.ศ. 2014 รายการเอเอฟซีแชลเลนจ์คัพ แม้จะตกรอบแบ่งกลุ่มแต่ก็เก็บได้หนึ่งคะแนนจากการเสมออัฟกานิสถาน
ใน ค.ศ. 2017 สมาพันธ์ฟุตบอลเอเชีย ทำการสอบสวนทีมชาติลาวรววมถึงสโมสรลาว โตโยต้า ซึ่งถูกกล่าวหาว่ามีส่วนเกี่ยวข้องกับการล็อกผลการแข่งขันในประเทศมาตั้งแต่ ค.ศ. 2014 เป็นผลให้ผู้เล่นหลายคนถูกสั่งห้ามเล่นฟุตบอลตลอดชีวิต ในจำนวนนี้มีผู้เล่นชื่อดังของลาวอย่าง คำแพง สายวุฒิ อดีตผู้เล่นหลายสโมสรในประเทศไทย, ไมตี สีหาลาด, วัฒนา เขียวดวงเดช และอดีตกัปตันทีมชาติลาวอย่าง ไสนโขนเวียง พมปัญญา
ในปัจจุบันทีมชาติลาวมีกัปตันทีมคือ สุขพร วงศ์เชียงคำ นักฟุตบอลสโมสรฟุตบอลอุดรธานี และยังเคยลงเล่นให้แก่หลายสโมสรในประเทศไทย
สนามแข่งขัน
ทีมชาติลาวใช้สนามกีฬาแห่งชาติลาว หลัก 16 ตั้งอยู่ในกรุงเวียงจันทร์เป็นสนามหลัก
ผู้เล่น
รายชื่อผู้เล่นที่ถูกเรียกตัวเพื่อเข้าแข่งขัน ฟุตบอลโลก 2022 รอบคัดเลือก พบกับ
! colspan="9" bgcolor="#B0D3FB" align="left" |
ประเทศคีร์กีซสถานในเอเชียนเกมส์ 2010
ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ซึ่งจัดขึ้นที่เมืองกว่างโจว มณฑลกวางตุ้ง ประเทศจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
เพลย์สเตชัน เน็ตเวิร์ก
เพลย์สเตชันเน็ตเวิร์ก (PlayStation Network หรือมักย่อว่า PSN) เป็นเครือข่ายเกมออนไลน์ของโซนี่ ซึ่งอนุญาตให้ผู้ใช้เครื่องเล่นเกมเพลย์สเตชัน 3 หรือ เพลย์สเตชัน 4 และเครื่องเล่นเกมพกพาเพลย์สเตชันพอร์เทเบิล (PSP) สามารถเล่นเกมร่วมกันผู้เล่นคนอื่น ๆ ในเครือข่ายได้ รวมถึงเข้าถึงบริการเครือข่ายสังคมออนไลน์และความบันเทิงดิจิทัล เช่น วีดิโอออนไลน์ เมื่อวันที่ 20 เมษายน 2554 โซนี่ได้ระงับการให้บริการเพลย์สเตชันเน็ตเวิร์กและเครือข่ายโซนี่ออนไลน์เอนเทอร์เทนเมนต์ เนื่องจากพบว่ามี "ข้อมูลส่วนบุคคลถูกขโมย อันเป็นผลจากการเจาะเข้าระบบอย่างผิดกฎหมาย" ในเวลานั้น เครือข่ายดังกล่าวมีเครื่องเซิร์ฟเวอร์ประมาณ 130 เครื่อง, ซอฟต์แวร์ประมาณ 50 โปรแกรม และผู้ใช้ลงทะเบียนประมาณ 77 ล้านบัญชี
ประวัติ
เพลย์สเตชัน เน็ตเวิร์กแพลต ถูกพัฒนาขึ้นโดย โซนี่ คอมพิวเตอร์ เอนเตอร์เทนเมนท์ ยุโรป (Sony Computer Entertainment Europe; SCEE) กับ โซนี่ ออนไลน์ เอนเตอร์เทนเม้นท์ (Sony Online Entertainment : SOE) และจะร่วมกับ Central Station ในอังกฤษ และคาดว่าจะเชื่อมกับ Connect.com
ปี 2006 โซนี่ประกาศเปิดตัวเครือข่ายออนไลน์สำหรับเครื่องเกมเพลย์สเตชัน 3 ในการประชุม PlayStation Business Briefing ในโตเกียว โดยใช้ชื่อชั่วคราวว่า "เพลย์สเตชันเน็ตเวิร์กแพลตฟอร์ม" (PlayStation Network Platform) โซนี่ยังได้ยืนยันว่าบริการดังกล่าวจะเป็นบริการที่เชื่อมต่อตลอดเวลา (always on) ไม่เสียค่าใช้จ่าย และมีความสามารถในการเล่นเกมแบบหลายคนพร้อมกัน รายการความสามารถแบบสมบูรณ์นั้นถูกประกาศในการแถลงข่าวของงานแสดงเกม Tokyo Game Show 2006 ในเวลาที่เครือข่ายดังกล่าวเปิดให้บริการ หน้าจอลงทะเบียนนั้นสามารถเข้าถึงได้ด้วยเครื่องเพลย์สเตชัน 3 หรือ PSP เท่านั้น ในเวลาต่อมา โซนี่ได้เปิดให้ลงทะเบียนผ่านทางเว็บไซต์เพลย์สเตชันเน็ตเวิร์กได้
การหยุดการให้บริการเพลย์สเตชันเน็ตเวิร์กในเดือนเมษายน 2554 เริ่มขึ้นเมื่อวันที่ 20 เมษายน 2554 และกระทบผู้ใช้ที่ลงทะเบียน 77 ล้านคน การหยุดการให้บริการนี้ เป็นการหยุดที่ยาวนานที่สุด นับตั้งแต่เริ่มให้บริการในปี 2549 ในการสอบสวนกรณีนี้ ผู้เชี่ยวชาญด้านความมั่นคงของระบบคอมพิวเตอร์ ได้ให้ปากคำกับคณะอนุกรรมการกำกับการสืบสวนด้านพาณิชย์ อุตสาหกรรม และการค้า ของสภาผู้แทนราษฎรสหรัฐ ว่าโซนี่ใช้ซอฟต์แวร์เว็บเซิร์ฟเวอร์ Apache รุ่นเก่าที่ "ไม่ได้ลงแพตซ์ และไม่ได้ติดตั้งไฟร์วอลล์" โดยปัญหาดังกล่าวนี้ได้ "ถูกรายการลงในเว็บบอร์ดสาธารณะที่พนักงานโซนี่คอยติดตามอยู่" สองถึงสามเดือน ก่อนที่จะถูกเจาะระบบรักษาความปลอดภัย โดยกลุ่มสิทธิผู้บริโภคได้กล่าวถึงกรณีนี้ว่า ถ้าเรื่องนี้เป็นความจริงก็ "เป็นเรื่องที่ให้อภัยไม่ได้"
สดใส พันธุมโกมล
รองศาสตราจารย์ สดใส พันธุมโกมล (สกุลเดิม วานิชวัฒนา; เกิด 18 มีนาคม พ.ศ. 2476) เป็นนางงามและผู้กำกับการแสดงชาวไทย เป็นตัวแทนประเทศไทยในการประกวดนางงามจักรวาล ค.ศ. 1959 ที่สหรัฐอเมริกา ได้รับตำแหน่งนางงามมิตรภาพ หรือ Miss Amity ผู้ประพันธ์คำร้องภาษาอังกฤษ เพลงพระราชนิพนธ์แสงเทียน (Candlelight Blues) ผู้ก่อตั้งภาควิชาศิลปะการละคร คณะอักษรศาสตร์ จุฬาลงกรณ์มหาวิทยาลัย และร่วมก่อตั้งชมรมดนตรีสากล สจม. (C.U. BAND) ผู้กำกับละครเวทีและละครโทรทัศน์ เจ้าของรางวัลเมขลาสาขาผู้กำกับการแสดงยอดเยี่ยม ประจำปี พ.ศ. 2527 และ ศิลปินแห่งชาติ สาขาศิลปะการแสดง (ละครเวทีและโทรทัศน์) ประจำปี 2554
รองศาสตราจารย์ สดใส พันธุมโกมล เกิดเมื่อวันที่ 18 มีนาคม พ.ศ. 2476 ที่ กรุงเทพมหานคร เป็นธิดาคนที่สองของ ศาสตราจารย์ศุภชัย วานิชวัฒนา ราชบัณฑิต และ นางประยงค์ศรี วานิชวัฒนา (สกุลเดิม ลักษณะสุต) อดีตนางเอกภาพยนตร์เสียงศรีกรุง เรื่อง เพลงหวานใจ รองศาสตราจารย์ สดใส สมรสกับ รองศาสตราจารย์นายแพทย์ ตรง พันธุมโกมล อดีตหัวหน้าภาควิชาศัลยศาสตร์ออโธปิดิกส์ คณะแพทยศาสตร์ จุฬาลงกรณ์มหาวิทยาลัย อดีตประธานชมรมดนตรีสากลของจุฬาลงกรณ์มหาวิทยาลัย มีบุตรธิดาด้วยกัน 3 คน
ขณะกำลังศึกษาระดับปริญญาตรี ที่คณะอักษรศาสตร์ จุฬาลงกรณ์มหาวิทยาลัย ได้รับพระมหากรุณาธิคุณโปรดเกล้าโปรดกระหม่อมจาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้ประพันธ์คำร้องภาษาอังกฤษใน เพลงพระราชนิพนธ์แสงเทียน (Candlelight Blues) ต่อมาในปี พ.ศ. 2499 ได้สำเร็จการศึกษาปริญญาอักษรศาสตรบัณฑิต (เกียรตินิยม) จากจุฬาลงกรณ์มหาวิทยาลัย และเข้ารับราชการในตำแหน่งอาจารย์ตรี แผนกวิชาภาษาต่างประเทศ คณะอักษรศาสตร์และครุศาสตร์ จุฬาลงกรณ์มหาวิทยาลัย ต่อมาในปี พ.ศ. 2500 ได้รับทุนฟุลไบรต์ไปศึกษาต่อปริญญาโท สาขาศิลปะการละคร ที่ มหาวิทยาลัยแห่งแคลิฟอร์เนีย ณ นครลอสแอนเจลิส ประเทศสหรัฐอเมริกา ระหว่างศึกษาในปี พ.ศ. 2502 ได้เป็นตัวแทนประเทศไทยเข้าประกวด นางงามจักรวาล ค.ศ. 1959 ที่สหรัฐอเมริกา ได้รับตำแหน่งนางงามมิตรภาพ หรือ Miss Amity
เมื่อสำเร็จการศึกษาระดับปริญญาโทในปี พ.ศ. 2505 ได้กลับมารับราชการที่คณะอักษรศาสตร์ จุฬาลงกรณ์มหาวิทยาลัย เป็นผู้รับผิดชอบในการจัดทำหลักสูตรวิชาศิลปะการละครเป็นวิชาเอกของนิสิตอักษรศาสตร์ ใน พ.ศ. 2507 และก่อตั้งแผนกวิชาศิลปะการละครขึ้นในคณะอักษรศาสตร์ จุฬาลงกรณ์มหาวิทยาลัย ขึ้นเมื่อ พ.ศ. 2514 ถือเป็นสถาบันอุดมศึกษาแห่งแรกในประเทศไทยที่เปิดสอนสาขาวิชานี้อย่างครบวงจร เป็นแม่แบบของหลักสูตรวิชาการละครและการแสดงในสถาบันต่าง ๆ ทั่วประเทศ รองศาสตราจารย์ สดใส พันธุมโกมล ได้ปฏิบัติราชการเจริญก้าวหน้าตามลำดับ กระทั่งได้รับตำแหน่งรองศาสตราจารย์ ในปี พ.ศ. 2519 ได้รับพระมหากรุณาธิคุณโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งประถมาภรณ์ช้างเผือก ในปี พ.ศ. 2529 และเครื่องราชอิสริยาภรณ์อันมีเกียรติยศยิ่งมหาวชิรมงกุฎ ในปี พ.ศ. 2532
หลังเกษียณอายุราชการ รองศาสตราจารย์ สดใส ยังคงทำงานสอนทั้งในระดับปริญญาบัณฑิตและมหาบัณฑิต ในฐานะอาจารย์พิเศษที่ คณะอักษรศาสตร์ จุฬาลงกรณ์มหาวิทยาลัย ตั้งแต่ พ.ศ. 2537 จนถึงปัจจุบัน และเป็นที่ปรึกษาหลักสูตรอักษรศาสตรมหาบัณฑิต สาขาศิลปะการละคร ได้ประกอบกิจกรรมอันเป็นคุณประโยชน์แก่คณะอักษรศาสตร์ เช่น การกำกับการแสดงละครเวทีเพื่อระดมทุนก่อตั้งมูลนิธิมหาจักรีสิรินธรเพื่อคณะอักษรศาสตร์ จุฬาลงกรณ์มหาวิทยาลัย เพื่อจัดซื้อและติดตั้งระบบและอุปกรณ์ภายในอาคารมหาจักรีสิรินธร ซึ่งเป็นอาคารเรียนหลังใหม่ของคณะ และการกำกับการแสดงละครเวทีเพื่อระดมทุนสมทบมูลนิธิมหาจักรีสิรินธรเพื่อคณะอักษรศาสตร์ จุฬาลงกรณ์มหาวิทยาลัย ในการจัดซื้อและติดตั้งระบบและอุปกรณ์ด้านเทคนิคในโรงละครอักษรศาสตร์แห่งใหม่ ทำให้ได้รับรางวัลนิสิตเก่าดีเด่นคณะอักษรศาสตร์ ใน พ.ศ. 2546
เครื่องราชอิสริยาภรณ์
สาขามนุษยศาสตร์
กึ๋น
กึ๋น (Gizzard) คืออวัยวะในระบบทางเดินอาหารอย่างหนึ่งพบได้ในสัตว์หลายชนิด เช่นแมลงสาบ สัตว์เลื้อยคลานบางชนิด (แม้กระทั่งไดโนเสาร์กินพืชบางบางชนิด) ในไก่ประกอบขึ้นด้วยผนังกล้ามเนื้อที่แข็งแรง (แมลงสาบมีกึ๋นเช่นกัน แต่มีโครงสร้างไม่เหมือนกับของไก่) มีหน้าที่ในการย่อยเชิงกล
ตามปกติกล้ามเนื้ออย่างเดียวจะทำงานได้ไม่ดีนัก บางครั้งสัตว์จึงจำเป็นต้องกลืนกรวดก้อนเล็กๆ เข้าไปเพื่อช่วยในการย่อย โดยจะเรียกก้อนกรวดเหล่านี้ว่า Gastrolith
วัดอรัญญิการาม (จังหวัดนครปฐม)
วัดอรัญญิการาม หรือเดิมชื่อ วัดสามง่าม สร้างขึ้นโดยหลวงพ่อแดงร่วมกับชาวบ้านสมัยนั้น หลวงพ่อแดงนี้เป็นลุงของหลวงพ่อเต๋ คงทอง เดิมท่านเป็นพระบวชที่วัดกาหลง จังหวัดสมุทรสาคร ได้เอาหลวงพ่อเต๋ ขณะนั้นเป็นเด็กไปอยู่ด้วย แล้วมาสร้างวัดที่บริเวณวัดดอนตูมในปัจจุบัน ซึ่งเป็นเมืองร้างเก่าแก่สมัยโบราณ แต่เมื่อสร้างวัดได้ 3 ปี ประสบอุปสรรคมาก เนื่องจากอยู่ห่างไกลชุมชนและชาวบ้านไปมาไม่สะดวก ท่านจึงออกมาสร้างวัดขึ้นใหม่ที่บริเวณบ้านสามง่าม อันเป็นที่ตั้งวัดในปัจจุบัน บริเวณนี้เรียกสามง่านเพราะเดิมเป็นที่ตั้งโรงหีบอ้อยของเจ๊กไป๋ มีคลองแจงงามและคลองทุ่งรางทอง มาเชื่อมติดต่อกันเป็น 3 ง่าม แต่เมื่อโรงหีบอ้อยของเจ๊กไป๋ถูกโจรปล้นและเจ๊กไป๋ถูกโจรฆ่าตาย ที่ดินได้ร้างขาดคนดูแลลูกสาวเจ๊กไป๋จึงยกที่ดินให้แก่หลวงพ่อแดง เพื่อทำการสร้างวัด โดยได้สร้างวัดขึ้นเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2451 ในชื่อ "วัดอรัญญิการาม" ต่อมา พ.ศ. 2453 หลวงพ่อแดงได้จัดงานผูกพัทธสีมาฝังลูกนิมิตโบสถ์หลังแรกขึ้น
ประเทศสวิตเซอร์แลนด์ในโอลิมปิกฤดูร้อน 1908
ประเทศสวิตเซอร์แลนด์ เข้าร่วมแข่งขันกีฬาโอลิมปิกฤดูร้อน ครั้งที่ 4 ค.ศ. 1908 (พ.ศ. 2451) ที่กรุงลอนดอน สหราชอาณาจักร ระหว่างวันที่ 27 เมษายน - 31 ตุลาคม พ.ศ. 2451 คณะกรรมการโอลิมปิกแห่งชาติสวิตเซอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศสวิตเซอร์แลนด์ไม่ได้รับเหรียญรางวัล
บ็อบ มาร์เลย์
รอเบิร์ต เนสตา มาร์เลย์ (Robert Nesta Marley) (6 กุมภาพันธ์ 1945 - 11 พฤษภาคม 1981) เป็นนักร้อง นักแต่งเพลง และนักดนตรีชาวจาเมกา ถือเป็นหนึ่งในผู้บุกเบิก เร็กเก อาชีพนักดนตรีของเขามีความโดดเด่นด้วยการผสมผสานองค์ประกอบของเร็กเก สกา และร็อกสเตดดีเข้าด้วยกัน รวมถึงรูปแบบการร้องและการแต่งเพลงที่แตกต่างจากคนอื่น การมีส่วนร่วมในดนตรีของมาร์เลย์ช่วยทำให้ดนตรีจาเมกาและตัวเขาเป็นที่รู้จักในวัฒนธรรมประชานิยมในระดับสากลมานานกว่าทศวรรษ ตลอดอาชีพการงานของเขา มาร์เลย์กลายเป็นที่รู้จักในฐานะสัญลักษณ์ของขบวนการราสตาฟารี และเขาได้ผสมผสานดนตรีของเขาเข้ากับจิตวิญญาณของลัทธิ นอกจากนี้เขายังถือเป็นสัญลักษณ์ระดับโลกของวงการดนตรีและวัฒนธรรมจาเมกา รวมถึงอัตลักษณ์ในการสนับสนุนการใช้กัญชาอย่างถูกต้องตามกฎหมาย และการสนับสนุนขบวนเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา
ประเทศสวิตเซอร์แลนด์ในโอลิมปิกฤดูร้อน 1908
กรีฑา
ผลการแข่งขันดังนี้ :
บ็อบ มาร์เลย์
ชีวิตและอาชีพ
รอเบิร์ต บ็อบ เนสตา มาร์เลย์เกิดในฟาร์มของปู่ของเขาในหมู่บ้านเล็ก Nine Mile, Saint Ann Parish, ประเทศจาเมกา โดยมี Norval Sinclair Marley (พ่อ) และ Cedella Booker (แม่). Norval Marley เป็นชาวยุโรปกึ่งจาเมกาและมีมรดกจากอังกฤษNorval อ้างว่าตนเป็นกัปตันอยู่ในกองนาวิกโยธิน, ในเวลาเดียวกันเขาก็ได้แต่งงานกับ Cedella Booker ชาวแอฟริกากึ่งจาเมกา หลังจากนั้นเมื่อเขาอายุได้ 18 ปี , เขาถูกว่าจ้างให้เป็นผู้ดูแลสวน บ็อบ มาร์เลย์ถูกตั้งชื่อว่า Nesta Robert Marley พาสปอร์ตอย่างเป็นทางการของชาวจาเมกามักจะดูชื่อแรกเกิดและชื่อกลาง  Norval ให้การสนับสนุนทางการเงินแก่ภรรยาและลูกๆของเขา แต่ไม่ค่อยเห็นพวกเขาในขณะที่เขาก็มักจะออกไป   บ็อบ มาร์เลย์ ศึกษาที่ โรงเรียนประถมศึกษา (Stepney Primary) และโรงเรียนมัธยมศึกษา (Junior High School) ซึ่งอยู่ใกล้ที่กักเก็บน้ำบริเวณเซนต์ แอน ในปีค.ศ. 1955 ขณะที่บ็อบ มาร์เลย์มีอายุได้ 10 ขวบ, พ่อของเขาเสียชีวิตด้วยโรคหัวใจขณะอายุ 70 ปี
บ็อบ มาร์เลย์กับ เนวิลลิ ลิววิลสตอง (Neville Livingston)   (ภายหลังคือบันนี่ วอลเตอร์ (Bunny Wailer) สมาชิกจากวงวอลเตอร์)   เป็นเพื่อนกันในละแวกไนท์ ไมล์  พวกเขาเล่นดนตรีกันตั้งแต่ในโรงเรียนประถมศึกษาจนถึงโรงเรียนมัธยมศึกษา บ็อบ มาร์เลย์ ได้ย้ายที่อยู่กับแม่ของเขาตอนเขาอายุ 12 ขวบไปยังย่าน Trechtown, เมืองคิงส์ตัน (ประเทศจาเมกา)
แหล่งข้อมูลอื่น
1945 1981
มิเกล อัลมิรอน
มิเกล อังเฆล อัลมิรอน เรฆาลา (Miguel Ángel Almirón Rejala; เกิด 10 กุมภาพันธ์ ค.ศ. 1994) เป็นนักฟุตบอลชาวปารากวัยที่เล่นในตำแหน่งกองกลางตัวรุกให้แก่นิวคาสเซิลยูไนเต็ดในพรีเมียร์ลีกและทีมชาติปารากวัย
อัลมิรอนเริ่มต้นอาชีพกับเกร์โรปอร์เตญโญและได้ย้ายไปลานุสใน ค.ศ. 2015 หลังจากที่พาลานุสชนะเลิศปริเมราดิบิซิออนเดอาร์เฆนตินาในปี 2016 เขาได้เซ็นสัญญากับแอตแลนตายูไนเต็ดด้วยค่าตัว 8 ล้านดอลลาร์ เขามีชื่อติดทีมยอดเยี่ยมของเมเจอร์ลีกซอกเกอร์ในทั้งสองฤดูกาลที่เขาลงเล่นและยังได้รับรางวัลผู้เล่นหน้าใหม่ยอดเยี่ยมของลีกประจำปี 2017 หลังจากที่พาแอตแลนตาชนะเลิศเอ็มแอลเอสคัพในปี 2018 เขาได้ย้ายไปนิวคาสเซิลยูไนเต็ดด้วยค่าตัว 21 ล้านปอนด์ นับเป็นค่าตัวสถิติของสโมสร
อัลมิรอนลงเล่นให้แก่ทีมชาติปารากวัยครั้งแรกในปี 2015 และเป็นตัวแทนของประเทศในการแข่งขันโกปาอาเมริกาปี 2016, 2019 และ 2021
เกียรติประวัติ
Lanús
รางวัลส่วนตัว
การรุกที่เคียฟ พ.ศ. 2565
การยุทธเชิงรุกที่เคียฟ เป็นการยุทธ์เชิงรุกระหว่างการรุกรานยูเครนของรัสเซีย พ.ศ. 2565 เพื่อเข้ายึดและครอบครองกรุงเคียฟ เมืองหลวงของประเทศยูเครน และแคว้นที่ล้อมรอบเมือง ในตอนเช้าวันที่ 24 กุมภาพันธ์ กองทัพรัสเซียได้เข้าสู่แคว้นและเข้าปะทะกับกองทัพยูเครน กองบัญชาการของกองทัพยูเครนและกองบัญชาการของรัฐบาลยูเครนนั้นตั้งอยู่ในแคว้น
ในวันที่ 5 มีนาคม ซึ่งเป็นส่วนหนึ่งของการล้อมเชิงยุทธศาสตร์ เมืองบูชา, ฮอสตอแมล, และวอร์แซล ได้ถูกยึดครอง ในวันที่ 9 มีนาคม การควบคุมเมืองอีร์ปิญยังคงมีการต่อสู้ ในวันที่ 29 มีนาคม รัสเซียประกาศว่ากำลังถอนกำลังออกจากพื้นที่เคียฟ ทางการยูเครนยืนยันว่าพวกเขาได้เข้าควบคุมแคว้นเคียฟเกือบทั้งหมดแล้วในวันที่ 2 เมษายน พ.ศ. 2565
เดือนกุมภาพันธ์
ในเช้าวันที่ 24 กุมภาพันธ์ ปืนใหญ่และขีปนาวุธของประเทศรัสเซียได้โจมตีเป้าหมายในแคว้นเคียฟ รวมถึงท่าอากาศยานนานาชาติบอรึสปิล อันเป็นท่าอากาศยานหลักของเคียฟ
ตอนเช้าวันรุ่งขึ้น กองทัพรัสเซียได้ข้ามชายแดนไปยังประเทศยูเครนจากชายแดนประเทศเบลารุสไปทางตอนเหนือของยุทธการที่เชียร์โนบีล กองทัพเข้ายึดโรงไฟฟ้านิวเคลียร์เชียร์โนบีล ซึ่งตั้งอยู่ใกล้กับชายแดน
ภายในวันเดียวกัน พลร่มรัสเซียได้กระจายตัวที่ท่าอากาศยานอันตอนอว์ (ฮอสตอแมล) และเข้าควบคุมได้ชั่วครู่ เหตุปะทะของท่าอากาศยานได้เริ่มขึ้น ตามรายงานของทางการยูเครน พลร่มรัสเซียถูกทหารยูเครนขับไล่ในเวลาต่อมา กองทัพรัสเซียพยายามลงจอดในและบริเวณรอบอ่างเก็บน้ำเคียฟ
ในเช้าวันที่ 25 กุมภาพันธ์ กองทัพอากาศรัสเซียยังคงทิ้งระเบิดที่เมืองหลวง ทิ้งระเบิดกลางเคียฟ เครื่องบินขับไล่ยูเครน ซู-27 ถูกยิงตกที่เคียฟ ในเวลาต่อมา เครื่องบินพุ่งชนอาคารอะพาร์ตเมนต์สูง 9 ชั้น ทำให้อาคารลุกเป็นไฟ
เมื่อเวลา 06:47 น. (GMT+2) หน่วยทหารของยูเครนได้จุดชนวนระเบิดสะพานข้ามแม่น้ำแตแตริว ใกล้เมืองอีวันกิว หยุดรถถังของรัสเซียที่เคลื่อนออกจากเชียร์โนบีล นายพลกองทัพยูเครนกล่าวในภายหลังว่าทหารจู่โจมทางอากาศยูเครนได้ต่อสู้กับประเทศรัสเซียในการปะทะที่อีวันกิวและดือแมร์
ในตอนเที่ยง ผู้ปฏิบัติการฝ่ายรุกรัสเซียปลอมตัวเป็นทหารยูเครนเข้าไปในเขตออบอลอน เป็นพื้นที่ทางตอนเหนือของเคียฟราว 6 mi ซึ่งอยู่ห่างจากแวร์คอว์นาราดา (อาคารรัฐสภา) ตลอดทั้งวันระหว่างยุทธการที่เคียฟ มีเสียงปืนทั่วเขตตลอดเมือง ทางการยูเครนอธิบายว่าเสียงปืนเกิดจากการปะทะกับทหารรัสเซีย
ยุทธการที่ท่าอากาศยานอันตอนอว์เริ่มขึ้นอีกครั้ง โดยพลร่มจากกรมกำลังทางอากาศของรัสเซียพยายามโจมตีทางอากาศ ทหารรัสเซียบางนายสามารถบุกเข้าแนวป้องกันของประเทศยูเครนที่อีวานกิฟได้ แม้ว่าการปะทะจะดำเนินตลอดทั้งวัน ตามที่กระทรวงกลาโหมรัสเซียระบุ กองกำลังรัสเซียติดอาวุธกับรถถังและเหล่ายานเกราะ สามารถบุกเข้ายึดท่าอากาศยานฮอสตอแมลได้หลังจากการโจมตีทางราบ ทำให้สามารถย้ายพยุหพลที่สำคัญสำหรับกองกำลังรัสเซีย 10 mi ไปเคียฟ
แซแลนสกึยเรียกร้องให้ประชาชนต่อสู้กลับด้วยระเบิดขวด กำลังป้องกันดินแดนสำรองถูกเกณฑ์ต่อสู้ ปืนถูกจำหน่าย 18,000 กระบอกให้กับชาวเมืองเคียฟที่พร้อมปะทะด้วย
ในตอนเช้าวันที่ 27 กุมภาพันธ์ ขีปนาวุธของรัสเซียได้โจมตีคลังน้ำมันในเมืองวาซึลกิว ส่งผลให้คลังแห่งนี้เป็นเพลิง การโจมตีทางอากาศของประเทศรัสเซียยังโจมตีสถานกำจัดขยะกัมมันตภาพรังสีใกล้กับเมืองเคียฟ แต่สถานจัดเก็บปลอดภัยจากเหตุโจมตีดังกล่าว
ในขณะเดียวกัน มีรายงานการปะทะเกิดขึ้นในเมืองกาลือนิวกาและเมืองบูชา เนื่องจากกำลังยูเครนทำลายสะพานในเมืองเพื่อชะลอการรุกของกำลังรัสเซีย  ออแลกซันดร์ มาร์กูชิน นายกเทศมนตรีเมืองอีร์ปิญ ที่อยู่ใกล้เคียงกล่าวว่ากองกำลังยูเครนเอาชนะกองกำลังรัสเซียที่โจมตีเมืองหลังจากทำลายสะพานเชื่อมระหว่างเมืองกับเมืองบูชาและยึดกำลังทหารรัสเซีย ต่อมา ในสื่อสังคมปรากฏวีดิทัศน์แสดงยานหุ้มเกราะที่ถูกทำลายและทหารที่เสียชีวิตหลายนาย
เจ้าหน้าที่ยูเครนรายหนึ่งระบุว่าในช่วงเช้าตรู่ของวันที่ 28 กุมภาพันธ์ เสาวิทยุยุทโธปกรณ์ของประเทศรัสเซียถูกทำลายในเมืองมาการิว ทางตะวันตกของกรุงเคียฟ วีดิทัศน์ของกล้องโทรทัศน์วงจรปิด ถูกแสดงในเวลาต่อมาเผยให้เห็นพลเรือน 2 คน (ชายอายุ 72 ปีและหญิงอายุ 68 ปี) เสียชีวิตเมื่อรถของพวกเขาถูกระเบิดด้วยกระสุนปืนจากสิ่งที่ เดอะการ์เดียน กล่าวว่าเป็นพาหนะทหารราบของทหารรัสเซียเหล่าราบบริเวณทางแยกถนนบอกดัน คแมลนึตสกึย ตัดกับถนนออกรุฌนาของชานเมือง
เดือนมีนาคม
เมื่อวันที่ 1 มีนาคม ขีปนาวุธของรัสเซียได้โจมตีหอคอยโทรทัศน์เมืองเคียฟ ทำให้การออกอากาศทางโทรทัศน์ในเมืองและมีผู้เสียชีวิต 5 คน ขีปนาวุธของรัสเซียยังกระทบพื้นที่ย่านรูซานิวกาและกูแรนิวกา เช่นเดียวกับชานเมืองบอยาร์กาและวึชแนแว การปะทะดุเดือดยังดำเนินต่อไปในบอลอเดียนกา
ในช่วงเช้าตรู่ของวันที่ 2 มีนาคม กองทัพอากาศยูเครนอ้างเหตุว่าสามารถยิงอากาศยานซุคฮอย ซู-35 รอบกรุงเคียฟตกลง มีรายงานว่าเมืองอีร์ปิญได้รับความเสียหายอย่างหนักหลังจากถูกขีปนาวุธโจมตี วาแลรีย์ ซาลุฌนึย ผู้บัญชาการทหารสูงสุดแห่งกองทัพยูเครน ระบุในเวลาต่อมาว่ากองทหารยูเครนเข้ายึดเมืองมาการิวได้
ประเทศฮังการีในโอลิมปิกฤดูหนาว 2018
ประเทศฮังการี เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกฮังการีเป็นตัวแทนประเทศฮังการีในการส่งนักกีฬาเข้าร่วมแข่งขันทั้งหมดจำนวน 19 คน ใน 6 ชนิดกีฬา
สกีข้ามทุ่ง
ผลการแข่งขันดังนี้ :
ตำบลโนนจาน
การปกครอง
ตำบลโนนจาน แบ่งการปกครองออกเป็น 14 หมู่บ้าน คือ
อาแมเยอร์
อาแมเยอร์ (Amager) เป็นเกาะในเออเรซุนด์ เกาะที่มีประชากรหนาแน่นที่สุดของเดนมาร์ก มีประชากรเกือบ 200,000 คน บนพื้นที่เล็ก ๆ ของซีลันด์ เกาะมีพื้นที่อนุรักษ์ทางธรรมชาติ Naturpark Amager ที่มีพื้นที่มากกว่า 1 ใน 3 ของพื้นที่รวมเกาะที่มีพื้นที่ 96 ตร.กม.
เมืองหลวงของประเทศเดนมาร์ก โคเปนเฮเกน มีพื้นที่บางส่วนตั้งอยู่บนเกาะอาแมเยอร์ โดยเชื่อมโยงกับเกาะที่ใหญ่กว่าของซีลันด์โดย 8 สะพาน และอุโมงค์ใต้ดิน อาแมเยอร์ยังเชื่อมต่อกับเออเรซุนด์ของสวีเดน โดยสะพานเออเรซุนด์
ตำบลหนองหว้า (อำเภอบัวลาย)
หนองหว้า เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองหว้า
การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554
'''การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554''' เป็นการประชุมสภาผู้แทนราษฎรเพื่อลงมติไม่ไว้วางใจรัฐมนตรีเป็นรายบุคคล จำนวน 1 คน คือ พลตำรวจเอกประชา พรหมนอก รัฐมนตรีว่าการกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
การยื่นญัตติขอเปิดการอภิปราย
นายอภิสิทธิ์ เวชชาชีวะ ผู้นำฝ่ายค้าน และคณะจำนวน 153 คน ได้เสนอต่อที่ประชุมเพื่อพิจารณาขอเปิดอภิปรายไม่ไว้วางใจรัฐมนตรีเป็นรายบุคคล จำนวน 1 ราย คือ พลตำรวจเอกประชา พรหมนอก รัฐมนตรีว่าการกระทรวงยุติธรรม ในประเด็นของการบริหารราชการที่ผิดพลาดล้มเหลว โดยเฉพาะการแก้ไขปัญหาอุทกภัย (ในฐานะผู้อำนวยการ ศปภ.) และไม่ไว้วางใจการบริหารราชการแผ่นดินในกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
การลงมติ
ที่ประชุมได้ลงมติเห็นชอบด้วยกับญัตติ (ไม่ไว้วางใจ) 188 เสียง ไม่เห็นชอบด้วยกับญัตติ (ไว้วางใจ) 273 เสียง งดออกเสียง 5 เสียง และไม่ลงคะแนนเสียง 15 เสียง
ราชวงศ์เซฟาวา
ราชวงศ์เซฟาวาเป็นราชวงศ์ของพระมหากษัตริย์ (หรือที่ชาวพื้นเมืองเรียกว่าไม) ของจักรวรรดิคาเนม-บอร์นูที่อยู่ทางตะวันตกของชาดก่อตั้งเมือปีค.ศ. 1396 ในบอร์นู (ปัจจุบันอยู่ในภาคตะวันออกเฉียงเหนือไนจีเรีย ) ทฤษฎีเกี่ยวกับต้นกำเนิดของราชวงศ์นี้แตกต่างกันไป นักวิชาการหลายคนยืนยันว่ามันอาจจะมาจากชาวตูบูการขยายตัวหรือประกอบด้วยราชวงศ์พื้นเมือง ทฤษฎีอื่น ๆ นอกจากนี้ยังได้รับการทำ นักประวัติศาสตร์ชาวเยอรมัน มีเหตุมีผลมีคนแย้งว่าการปรากฎตัวของราชวงศ์เซฟาวา เข้ามาในศตวรรษที่ 11 เมื่อ ฮัมเมย์ นำศาสนาอิสลามในจักรวรรดิ มีเหตุมีผลเสริมว่าการปรากฎตัว ฮัมเมย์ เป็นตัวแทนขึ้นของราชวงศ์และชนชั้นปกครองชาวเบอร์เบอร์ก่อนหน้านี้ชาวซากกาวา อ้างว่าราชวงศ์เซฟาวาเป็นบรรพบุรุษของพวกเขาในช่วงปลายยุคอิสลาม กษัตริย์ชาวเยเมน ไซฟ์ อิบน์ บียาซัน ประเพณีนี้ได้รับการกล่าวถึงเป็นครั้งแรกโดยอันดาลูซิอานนักวิชาการอิบันกล่าวในศตวรรษที่ 13 และมีเหตุมีผลเชื่อว่ามันจะเป็นผลไม้ส่วนใหญ่ของนักวิชาการมุสลิมที่มาจากนิมภูมิภาคที่ประเพณี ฮิมยาไรต์ แข็งแรงนักประวัติศาสตร์ส่วนใหญ่เห็น แต่ ที่ผู้นำของราชวงศ์ใหม่นี้อยู่ในความเป็นจริงบรรพบุรุษของชาวคาเนมบู. เป็นราชวงศ์หนึ่งในแอฟริกาที่ที่ยาวที่สุดก่อนสูญเสียราชบัลลังก์ใน 1846
วัดสมุหราษฎร์บำรุง
วัดสมุหราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี มีเนื้อที่ทั้งหมดรวม 15 ไร่ 1 งาน 1 ตารางวา
วัดสมุหราษฎร์บำรุงก่อตั้งเมื่อ พ.ศ. 2462 เดิมชื่อ วัดแปลงกระบือ ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 ซึ่งเจ้าคณะปกครองฝ่ายสงฆ์ได้ปกครองดูแลตลอด จนถึงปัจจุบัน สำนักงานพระพุทธศาสนาแห่งชาติรับรองว่าวัดสมุหราษฎร์บำรุง มีชื่ออยู่ในทะเบียนวัดของสำนักงานพระพุทธศาสนาแห่งชาติ ตามพระราชบัญญัติคณะสงฆ์ (ฉบับที่ 2) พ.ศ. 2535 มีพระใบฎีกาสุเทพ ฐิตพโล รักษาการเจ้าอาวาส
วัดสมุหราษฎร์บำรุงมีรูปปั้นไอ้ไข่ โดยได้ขอนำมวลสารจากผงธูปที่ประชาชนไปจุดบูชากราบไหว้ไอ้ไข่ที่วัดเจดีย์ จังหวัดนครศรีธรรมราช มาไว้ใต้ฐานรูปปั้นไอ้ไข่ ณ ที่วัดสมุหราษฎร์บำรุง นอกจากนี้ยังได้มีสมเด็จองค์ปฐมและรูปปั้นจำลอง พระครูพิทักษ์ ธรรมนาถ (หลวงปู่เอี่ยม) อดีตเจ้าอาวาสรูปที่ 5 ของวัดสมุหราษฎร์บำรุง และรูปปั้นจำลองพระเกจินามมงคลร่วม 9 รูป ได้แก่ หลวงปู่ทวด หลวงปู่ศุข หลวงปู่เจริญ หลวงพ่อคง หลวงปู่มั่น หลวงพ่อทอง หลวงพ่อเงิน หลวงปู่แหวน หลวงพ่อแก้ว และหลวงปู่เชื่อมวัดสมุห์ฯ
โบมา
โบมา (Boma) เป็นเมืองท่าริมฝั่งแม่น้ำคองโก ที่ตั้งอยู่ห่างจากมหาสมุทรแอตแลนติกราว 100 กม. ในจังหวัดกองโกซองตราล สาธารณรัฐประชาธิปไตยคองโก มีประชากรราว 162,521 คน ในปี ค.ศ. 2012
โบมาเคยเป็นเมืองหลวงของเสรีรัฐคองโกและคองโกของเบลเยียม ตั้งแต่ 1 พฤษภาคม 1886 ถึง 1926 จนย้ายเมืองหลวงมาเป็นเลออปอลวิลล์ (Léopoldville) จากนั้นเปลี่ยนชื่อมาเป็นกินชาซา เมืองท่าแห่งนี้มีสินค้าส่งออกอย่าง ไม้ซุง กล้วย โกโก้ และผลิตภัณฑ์จากต้นปาล์ม
ไกรสร ตันติพงศ์
ไกรสร ตันติพงศ์ อดีตรัฐมนตรีช่วยว่าการกระทรวงเกษตรและสหกรณ์ และรัฐมนตรีช่วยว่าการกระทรวงอุตสาหกรรม ในรัฐบาลของพลเอกเปรม ติณสูลานนท์ และอดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ เป็นสมาชิกสภาผู้แทนราษฎรจังหวัดเชียงใหม่ ที่ได้รับการเลือกตั้งมากที่สุดในประวัติศาสตร์ของเชียงใหม่ คือ 7 สมัย และเป็นอดีตสมาชิกของกลุ่ม 10 มกรา
ประวัติ
ไกรสร ตันติพงศ์ เกิดเมื่อวันพฤหัสบดี ที่ 12 มีนาคม พ.ศ. 2473 ที่ตำบลวัดเกต อำเภอเมือง จังหวัดเชียงใหม่ เป็นบุตรคนที่ 4 ในบรรดาบุตรทั้ง 6 คนของนายหิรัญ และนางทองสุก ตันติพงศ์ (สกุลเดิม ชุติมา) มีพี่น้องตามลำดับดังนี้ นายประภาส นางสาวสุชาดา นายถนอม นายไกรสร นายกมล และนายปรีดี เขาเริ่มการศึกษาระดับอนุบาล ที่โรงเรียนวัดเกตการาม ชั้นประถมศึกษาปีที่ 1 ที่โรงเรียนดาราวิทยาลัย ชั้นประถมศึกษาปีที่ 2-4 ที่โรงเรียนปรินส์รอยแยลส์วิทยาลัย และศึกษาต่อที่โรงเรียนยุพราชวิทยาลัย โดยเรียนชั้นมัธยมศึกษาปีที่ 1-4 ในระหว่างสงครามโลกครั้งที่ 2 หมายเลขประจำตัว 2745 ต่อมาย้ายกลับมาเรียนต่อที่โรงเรียนปรินส์รอยแยลส์วิทยาลัย โดยเรียนชั้นมัธยมปีที่ 4 ถึงชั้นมัธยมศึกษาปีที่ 6 หมายเลขประจำตัว 2584
นายไกรสร ถึงแม้จะมีศักดิ์เป็นหลานน้าของนายสุวิชช พันธเศรษฐ ส.ส. 3 สมัย และนายทองดี อิสราชีวิน ส.ส.4  สมัย  แต่ก็ไม่เคยไปอยู่บ้านของท่านทั้งสองเลย แต่ทั้งสอง ส.ส. เป็นน้องคุณแม่ทองสุก ท่านมาพักนอนที่บ้านต้นตระกูลของคุณแม่ทองสุก
นายไกรสร เคยมีภรรยา 3 คนคือ 1. นางทองอินทร์ ตันติพงศ์ 2. นางเครือวัลย์ ตันติพงศ์ 3. นางอรษา ตันติพงศ์ โดยมีบุตรกับนางทองอินทร์ เท่านั้น คือ นางกนิษฐา จันทรศัพท์, พลอากาศตรี ศุภมิตร ตันติพงศ์
งานการเมือง
ได้รับเลือกเป็น ส.ส.เชียงใหม่ สังกัดพรรคประชาธิปัตย์ ตั้งแต่ปี พ.ศ. 2500 - พ.ศ. 2531 รวมถึง 7 สมัย เมื่อได้เป็น ส.ส. ในปี พ.ศ. 2500 ก็ได้เลิกกิจการหนังสือพิมพ์แผ่นดินไทย โดยยกกิจการโรงพิมพ์ไกรนิมิตรการพิมพ์ และหนังสือพิมพ์แผ่นดินไทยให้นายนิมิตร มาลีกุล ดำเนินการร่วมกับนายประเวศน์ เชมนะศืริ นั่นคือ เมื่อเป็นนักการเมือง ก็ทำหน้าที่เป็นนักการเมืองอย่างแท้จริงเคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์เสนีย์ ปราโมช (ครม.35) แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ได้รับแต่งตั้งอีกครั้ง (ครม.37) จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ และในปี พ.ศ. 2523 เป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์
ในปี พ.ศ. 2528 ไกรสร ได้เสนอร่างกฎหมายพระราชบัญญัติเชียงใหม่มหานคร เข้าสู่สภาผู้แทนราษฎรเพื่อยกฐานะจังหวัดเชียงใหม่ให้เป็นมหานคร มีวัตถุประสงค์เพื่อให้ชาวเชียงใหม่เลือกผู้บริหารของตัวเอง คือผู้ว่าราชการเชียงใหม่มหานคร แต่ร่างพระราชบัญญัติไปค้างอยู่ในสภา ฯ เท่านั้น รอการบรรจุเป็นวาระเพื่อพิจารณา แต่มีการยุบสภาเสียก่อน เรื่องนี้จึงยุติแต่เพียงเท่านี้
นายไกรสร เคยได้รับการเสนอชื่อเป็นรองประธานสภาผู้แทนราษฎร เมื่อปี พ.ศ. 2526 แต่แพ้การลงมติให้กับนายสมรรค ศิริจันทร์
ต่อมานายไกรสร ได้วางมือทางการเมือง และอาศัยอยู่ทีบ้าน "ไทยร่มเย็น" จังหวัดเชียงใหม่ โดยเปิดร้านขนมจีนเฝ้าติดตามการเมืองอย่างเป็นระยะ และศึกษาสนใจในโหราศาสตร์ มักออกมาทำนายเหตุการณ์บ้านเมืองเสมอ ๆ ตามหลักโหราศาสตร์ จนได้ชื่อว่าเป็น "หมอดูการเมือง" อีกคนหนึ่ง
งานเขียน
ไกรสร ตันติพงศ์ มีงานเขียนหนังสืออาทิ อำนาจที่ยิ่งใหญ่ คืออำนาจปกครองประเทศ (2553)
ถึงแก่อนิจกรรม
นายไกรสร เสียชีวิตเมื่อวันที่ 6 มกราคม พ.ศ. 2561 สิริอายุรวม 87 ปี
จาวาสคริปต์
จาวาสคริปต์ (JavaScript) เป็นภาษาสคริปต์ ทีมีลักษณะการเขียนแบบโพรโทไทป์ (Prototyped-based Programming) ส่วนมากใช้ในหน้าเว็บเพื่อประมวลผลข้อมูลที่ฝั่งของผู้ใช้งาน แต่ก็ยังมีใช้เพื่อเพิ่มเติมความสามารถในการเขียนสคริปต์โดยฝังอยู่ในโปรแกรมอื่น ๆ
ซัน ไมโครซิสเต็มส์เป็นเจ้าของเครื่องหมายการค้า "JavaScript" โดยมันถูกนำไปใช้ภายใต้สัญญาอนุญาตเพื่อการพัฒนาเทคโนโลยีโดย เน็ตสเคป และมูลนิธิมอซิลลา
ประวัติ
เริ่มพัฒนาโดย Brendan Eich พนักงานบริษัทเน็ตสเคป โดยขณะนั้นจาวาสคริปต์ใช้ชื่อว่า โมคา (Mocha) และภายหลังได้เปลี่ยนชื่อมาเป็น ไลฟ์สคริปต์ และเป็น จาวาสคริปต์ในปัจจุบัน รูปแบบการเขียนภาษาที่ใช้ คล้ายคลึงกับภาษาซี รุ่นล่าสุดของจาวาสคริปต์คือ 2.0 ซึ่งตรงกับมาตรฐานของ ECMAScript
ภาษาจาวาสคริปต์ไม่มีความสัมพันธ์กับ ภาษาจาวา (Java) แต่อย่างใด ยกเว้นแต่โครงสร้างภาษาที่มีลักษณะคล้ายคลึงกัน เนื่องมาจากได้รับการพัฒนาต่อมาจากภาษาซีเหมือน ๆ กัน และมีชื่อที่คล้ายคลึงกันเท่านั้น
สำหรับเจสคริปต์ (JScript) หลังจากที่จาวาสคริปต์ประสบความสำเร็จ โดยมีเว็บเบราว์เซอร์จากหลายๆ บริษัทนำมาใช้งาน ทางไมโครซอฟท์จึงได้พัฒนาภาษาโปรแกรมที่ทำงานในลักษณะคล้ายคลึงกับจาวาสคริปต์ขึ้น และตั้งชื่อว่าเจสคริปต์ ซึ่งทำงานได้กับเบราว์เซอร์อินเทอร์เน็ตเอกซ์พลอเรอร์ (Internet Explorer) เท่านั้น เริ่มใช้ครั้งแรกใน อินเทอร์เน็ตเอกซ์พลอเรอร์ 3.0 เมื่อ สิงหาคม พ.ศ. 2539 โดยสร้างตามมาตรฐาน ECMA 262
การใช้งาน
ปัจจุบันมีการใช้จาวาสคริปต์ที่ฝังอยู่ในเว็บเบราว์เซอร์ในหลายรูปแบบ เช่น ใช้เพื่อสร้างเนื้อหาที่เปลี่ยนแปลงเสมอภายในเว็บเพจ, ใช้เพื่อตรวจสอบความถูกต้องของข้อมูลที่ผู้ใช้กรอกก่อนนำเข้าระบบ, ใช้เพื่อเข้าถึงข้อมูลที่อยู่ภายใต้โครงสร้างแบบ Document Object Model (DOM) เป็นต้น
นอกจากนี้จาวาสคริปต์ยังถูกฝังอยู่ในแอปพลิเคชันต่าง ๆ นอกเหนือจากเว็บเบราว์เซอร์ได้อีกด้วย เช่น widget ของ ยาฮู! เป็นต้น โดยรวมแล้วจาวาสคริปต์ถูกใช้เพื่อให้นักพัฒนาโปรแกรม สามารถเขียนสคริปต์เพื่อสร้างคุณสมบัติพิเศษต่างๆ เพิ่มเติมจากที่มีอยู่บนแอปพลิเคชันดังเดิม
โปรแกรมใด ๆ ที่สนับสนุนจาวาสคริปต์จะมีตัวขับเคลื่อนจาวาสคริปต์ (JavaScript Engine) ของตัวเอง เพื่อเรียกใช้งานโครงสร้างเชิงวัตถุของโปรแกรมหรือแอปพลิเคชันนั้น ๆ
การประกาศใช้งานตัวแปร
ตัวแปร ในจาวาสคริปต์ สามารถประกาศใช้งานตัวแปรได้หลายรูปแบบ เช่นการใช้,  หรือ  นำหน้าชื่อตัวแปร ตัวอย่างด้านบน มีการใส่หมายเหตุ ตามหลังการประกาศใช้งานตัวแปร โดยการใส่เครื่องหมายทับ สองตัว (forward slashes)
คอนโซล
คำสั่งที่ใช้ในการตรวจสอบและแสดงผลค่าต่างๆ โดยการเรียกใช้ อ็อบเจกต์
วัดหน่อพุทธางกูร
วัดหน่อพุทธางกูร เดิมชื่อว่า วัดมะขามหน่อ เพราะมีต้นมะขามใหญ่อยู่ จากการขุดแต่งพบว่าอุโบสถเก่าของวัดนี้สร้างมาตั้งแต่สมัยอยุธยาตอนปลาย แล้วมาบูรณะครั้งใหญ่ในสมัยพระบาทสมเด็จพระนั่งเกล้าเจ้าอยู่หัว เล่าสืบต่อกันมาว่าละแวกวัดนี้เคยเป็นนิวาสถานเดิมของพระเพทราชาแห่งราชวงศ์บ้านพลูหลวง วัดนี้บูรณะโดยชาวลาวที่โดนกวาดต้อนมาเมื่อคราวกบฏเจ้าอนุวงศ์ เมื่อ พ.ศ. 2369 บริเวณที่มีฐานอุโบสถเก่าอยู่ก่อน ต่อมาขุนพระพิมุขข้าหลวงในพระบาทสมเด็จพระนั่งเกล้าเจ้าอยู่หัว จึงได้สร้างวัดขึ้นมาโดยให้ชื่อว่า "วัดมะขามหน่อ" กระทั่งในสมัยพระครูสุวรรณวรคุณ (คำ จนทโชโต) เป็นเจ้าอาวาส จึงได้เปลี่ยนชื่อเป็น "วัดหน่อพุทธางกูร"
จังหวัดบีเลจิค
จังหวัดบีเลจิค (Bilecik ili) เป็นจังหวัดทางภาคตะวันตกกลางของตุรกี มีอาณาเขตทางทิศตะวันตกติดต่อกับจังหวัดบูร์ซา ทิศเหนือติดต่อกับจังหวัดโกจาเอลีและจังหวัดซาการ์ยา ทิศตะวันออกติดต่อกับจังหวัดโบลู ทิศตะวันออกเฉียงใต้ติดต่อกับจังหวัดเอสกีเชฮีร์ และทิศใต้ติดต่อกับจังหวัดกือตาห์ยา โดยมีพื้นที่ 4,307 ตารางกิโลเมตร และมีประชากร 225,381 คน
ชูพงศ์ ถี่ถ้วน
ชูพงศ์ ถี่ถ้วน เป็นนักเคลื่อนไหวทางการเมืองในต่างประเทศ อดีตนักการเมืองชาวไทย เลขาธิการศูนย์กลางประชาชนแห่งประเทศไทยและประธานชมรมคนรู้ใจ ปัจจุบันมีชื่อในกลุ่มผู้ถูกเรียกให้ไปรายงานตัวต่อ คสช. และถูกออกหมายจับ ในฐานะผู้ที่ไม่ไปรายงานตัวคดีมาตรา 112 เขาย้ายไปอยู่ที่ประเทศฝรั่งเศสตั้งแต่ พ.ศ. 2563 เป็นต้นมา
ประวัติ
ชูพงศ์ ถี่ถ้วน เกิดเมื่อวันที่ 28 กุมภาพันธ์ พ.ศ. 2495 ที่อำเภอตะกั่วทุ่ง จังหวัดพังงา จบการศึกษาระดับชั้นมัธยมศึกษาตอนต้นจากโรงเรียนดีบุกพังงาวิทยายน และจบโรงเรียนช่างก่อสร้างอุเทนถวาย สาขาเทคโนโลยีสถาปัตยกรรม
ชูพงศ์ ถี่ถ้วน เป็นเคลื่อนไหวด้านแรงงาน สมาชิกสหภาพรัฐวิสาหกิจแห่งประเทศไทย ซึ่งร่วมกับทนง โพธิ์อ่าน สมศักดิ์ โกศัยสุข และเป็นอดีตประธานสหภาพแรงงานประปาส่วนภูมิภาค โดยชูพงศ์ ถี่ถ้วน ได้รับการแต่งตั้งจากรัฐมนตรีว่าการกระทรวงมหาดไทย ให้เป็นกรรมการฝ่ายลูกจ้าง เมื่อวันที่ 2 มกราคม พ.ศ. 2528 และได้ลาออกจากกรรมการแรงงานสัมพันธ์ฝ่ายลูกจ้าง เมื่อวันที่ 24 มิถุนายน พ.ศ. 2528 และกลางปี พ.ศ. 2529 กลุ่มทนง โพธิ์อ่านมีความขัดแย้งกับกลุ่มนายชูพงศ์ ถี่ถ้วน ในเรื่องปัญหาการตีความสถานภาพของกรรมการสภาองค์การลูกจ้างแรงงานแห่งประเทศไทย
บทบาทการเมือง
ชูพงศ์ ถี่ถ้วน เคยเข้าสู่การเมืองโดยเป็นผู้สมัครเลือกตั้งเมื่อปี พ.ศ. 2539 ที่จังหวัดพังงา สังกัดพรรคความหวังใหม่ ซึ่งแข่งกับ จุรินทร์ ลักษณวิศิษฎ์ ผลปรากฏว่าฝ่ายหลังได้รับการเลือกตั้ง ต่อมาเป็นเลขาธิการประจำคณะกรรมาธิการแรงงาน (พ.ศ. 2544-2548) และเป็นคณะที่ปรึกษาประธานประจำคณะกรรมาธิการการพัฒนาการเมือง (พ.ศ. 2548-2549)
สภาปฏิวัติแห่งชาติ
ชูพงศ์ ถี่ถ้วน เป็นลูกศิษย์รุ่นแรกๆ ของประเสริฐ ทรัพย์สุนทร เจ้าของทฤษฎีปฏิวัติประชาธิปไตย ที่ยืนอยู่คนละด้านกับแนวทางชนบทล้อมเมืองของพรรคคอมมิวนิสต์แห่งประเทศไทยและได้มีส่วนร่วมในสภาปฏิวัติแห่งชาติ ซึ่งต่อถูกจับกุมด้วยข้อหาทำลายความมั่นคงแห่งชาติ พร้อมกับพวกรวม 14 คน
การประท้วงคมชัดลึก
ชูพงศ์ ถี่ถ้วนขึ้นเวทีม็อบแท็กซี่ที่ขนส่งหมอชิต โดยการชักชวนของไกรวัลย์ เกษมศิลป์ จนกลายเป็นแกนนำกลุ่มสมาพันธ์พิทักษ์ประชาธิปไตย ภายหลังย้ายสถานที่ชุมนุมจากหมอชิต มาสมทบกับกลุ่มของนายคำตา แคนบุญจันทร์ เลขาธิการสมัชชาคนจน
เมื่อเวลา 10.00 น. วันที่ 30 มีนาคม พ.ศ. 2549 กลุ่มคาราวานคนจน ที่เป็นกลุ่มที่นำหนังสือพิมพ์มาแสดงเป็นกลุ่มแรก บนเวทีปราศรัยสวนจตุจักร จำนวนนับพันคน นำโดย นายคำตา แคนบุญจันทร์ นายอรรถฤทธิ์ สิงห์ลอ นายชินวัฒน์ หาบุญพาด นายประยูร ครองยศ นายทองเจือ ชาติกิจเจริญ เป็นต้น เคลื่อนขบวนจากสวนจตุจักร มาชุมนุมหน้าอาคารอินเตอร์ลิงก์ทาวเวอร์ เพื่อประท้วงคมชัดลึก จากการนำเสนอข่าวประจำวันศุกร์ที่ 24 มีนาคม พ.ศ. 2549 ซึ่งกล่าวในทำนองว่า หากผู้รับสนองพระบรมราชโองการไม่รับผิดชอบในความผิดพลาดของพระราชกฤษฎีกาแล้ว จะให้ใครรับผิดชอบ ซึ่งทำให้ประชาชนฟ้องร้องดำเนินคดีต่อนายสนธิ และหนังสือพิมพ์คมชัดลึก เป็นจำนวนมาก ในหลายพื้นที่
เหตุการณ์ในครั้งนี้ สมาคมนักข่าวนักหนังสือพิมพ์แห่งประเทศไทย สมาคมนักข่าววิทยุและโทรทัศน์ไทย คณะกรรมการรณรงค์เพื่อการปฏิรูปสื่อ นักวิชาการ สื่อมวลชน รวมถึงนิสิต นักศึกษา ได้ยกย่องและให้กำลังใจในการแสดงความรับผิดชอบของหนังสือพิมพ์คมชัดลึก และประณามการกระทำของกลุ่มมวลชนบางกลุ่มที่เป็นเครื่องมือของฝ่ายการเมือง ในการคุกคามเสรีภาพของสื่อมวลชน
ต่อมาวันที่ 30 พฤศจิกายน พ.ศ. 2552 ศาลอาญากรุงเทพใต้พิพากษาจำคุก นายคำตา แคนบุญจันทร์ สมัชชาเกษตรรายย่อย, นายอรรถฤทธิ์ สิงห์ลอ เลขาธิการคาราวานคนจน , นายชูพงศ์ ถี่ถ้วน , นายธนวิชญ์ ปาละกะวงศ์ ณ อยุธยา แกนนำคาราวานคนจน , นายชินวัฒน์ หาบุญพาด แนวร่วม นปช. และ นายสำเริง อดิษะ แกนนำคาราวานคนจน เป็นจำเลยที่ 1-6 ในความผิดฐาน ร่วมกันตั้งแต่ 5 คนขึ้นไปข่มขืนใจผู้อื่นให้เกิดความหวาดกลัวว่าจะเกิดอันตรายต่อชีวิต ร่างกาย, กักขัง หน่วงเหนี่ยว และ พรบ.ควบคุมการโฆษณาด้วยเครื่องขยายเสียง พ.ศ. 2493 กรณีนำกลุ่มผู้ชุมนุมไปปิดล้อมอาคารอินเตอร์ลิงก์ ทาวเวอร์
หลังรัฐประหาร พ.ศ. 2549
ภายหลังเกิดการรัฐประหาร พ.ศ. 2549 ชูพงศ์ได้ให้สัมภาษณ์สื่อต่างประเทศกรณีการรัฐประหารเมื่อวันที่ 19 กันยายน พ.ศ. 2549 ซึ่งต่อมาได้ก่อตั้งวิทยุชุมชนคนรู้ใจ คลื่น 87.75 ร่วมกับไกรวัลย์ เกษมศิลป์ และยูนิตี้เรดิโอ เอฟเอ็ม 89.75 วิทยุชุมชนเพื่อความสมานฉันท์ของคนในชาติ ร่วมกับชินวัฒน์ ก็มีชื่อเป็นผู้ดำเนินรายการร่วมกับชินวัฒน์ หาบุญพาด จตุพร พรหมพันธุ์ และ ณัฐวุฒิ ใสยเกื้อ ซึ่งเมื่อวันที่ 16 พฤษภาคม พ.ศ. 2550 ทักษิณ ชินวัตร ไดโทรศัพท์มายังสถานีวิทยุชุมชนคนรู้ใจ ในรายการจิ้งจกคาบข่าว ซึ่งได้นำคำสัมภาษณ์ของทักษิณ ชินวัตรในรายการ ไปเผยแพร่ในเว็บ www.chupong.com โดยบนเว็บไซต์ได้จัดทำแบบฟอร์มให้ประชาชนร่วมลงชื่อเป็นมติปวงชนชาวไทย โดยเรียกร้อง 4 ข้อ คือ การปกครองระบอบประชาธิปไตยที่มีพระมหากษัตริย์เป็นประมุขแห่งรัฐ ต้องการรัฐบาลที่มาจากการเลือกตั้ง ไม่ยินยอมให้มีการทำรัฐประหาร และให้คณะมนตรีความมั่นคงแห่งชาติ และรัฐบาลสุรยุทธ์ จุลานนท์ จัดการเลือกตั้งภายในปี 2550
ประเทศไอซ์แลนด์ในโอลิมปิกฤดูหนาว 2018
ประเทศไอซ์แลนด์ เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกไอซ์แลนด์เป็นตัวแทนประเทศไอซ์แลนด์ในการส่งนักกีฬาเข้าร่วมแข่งขันทั้งหมดจำนวน 5 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
สะพานมัฆวานรังสรรค์
อนึ่ง สะพานที่สร้างข้ามคลองผดุงกรุงเกษมนี้มีชื่อเรียกคล้องจองกัน คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรพักตร์รังสฤษดิ์ ซึ่งทั้งหมดแปลว่า "สะพานที่สร้างโดยเทวดา" ต่อมาในปี พ.ศ. 2537 พระบาทสมเด็จพระปรมินทรมหาภูมิพลอดุลยเดชมีพระราชดำริให้สร้างสะพานเสริมที่ด้านข้างสะพานมัฆวานรังสรรค์เดิม เพื่อแก้ปัญหาการจราจรติดขัดในบริเวณดังกล่าว โดยเป็นส่วนหนึ่งในโครงการจตุรทิศเพื่อการแก้ไขปัญหาการจราจรในเขตพื้นที่กรุงเทพมหานครและปริมณฑล
นอกจากสะพานมัฆวานรังสรรค์ในกรุงเทพมหานครแล้ว ยังมีสะพานมัฆวานรังสรรค์ นครนายก ตั้งอยู่ที่ตำบลพรหมณี อำเภอเมืองนครนายก จังหวัดนครนายก
โอลิมปิกฤดูร้อน 1988
'''มหกรรมกีฬาโอลิมปิกฤดูร้อนครั้งที่ 24 ประจำปี ค.ศ. 1988 (พ.ศ. 2531)''' (Games of the XXIV Olympiad) เป็นการแข่งขันกีฬาโอลิมปิกฤดูร้อนครั้งที่ 24 จัดขึ้น ณ โซล สาธารณรัฐเกาหลี ระหว่างวันที่ 2 กันยายน ถึง 18 กันยายน พ.ศ. 2531
ตราสัญลักษณ์โอลิมปิกปี 1988
ตราสัญลักษณ์โอลิมปิกปี 1988เป็นลายผ้าฮันบกและตราห้าห่วง
สาวเบียร์ช้าง
สาวเบียร์ช้าง เป็นสตูดิโออัลบั้มลำดับที่ 22 ของวงคาราบาว  ออกจำหน่ายเดือนธันวาคม พ.ศ. 2544   ซึ่งอยู่ในช่วงที่ทางวงมีอายุ 20 ปี และเป็นช่วงที่รัฐบาลสมัย พ.ต.ท.ทักษิณ ชินวัตร มีนโยบายให้ปิดสถานบริการกลางคืนตามเวลากำหนด ทำให้คนทำงานกลางคืนเดือดร้อนกันถ้วนหน้า ด้วยเหตุนี้ทางวงจึงได้แต่งเพลง "ปุระชัยเคอร์ฟิว" ขึ้นมา  นอกจากนี้ยังมีเพลงที่ไว้อาลัยเหตุการณ์ตึกถล่มที่เวิลด์เทรดเซ็นเตอร์ สหรัฐอเมริกา ในเพลง "เดือน 9 เช้า 11"   และเพลงที่แต่งขึ้นเพื่อสดุดีผู้กล้าหาญของชาติไทย คือ "ดาวแห่งโดม" และ "นางสาวสยาม"
อัลบั้มชุดนี้เป็นอัลบั้มภาคปกติชุดเดียวของวงที่ผลิตโดย บริษัท "มองโกล" หลังการแยกตัวจาก กระบือ แอนด์ โค  และออกมาก่อนที่ ยืนยง โอภากุล จะทำธุรกิจเครื่องดื่มคาราบาวแดง และทางวงจะกลับไปผลิตผลงานในอัลบั้มถัดไปกับ "วอร์เนอร์ มิวสิก (ประเทศไทย)"   โดยเป็นอัลบั้มเพียงชุดเดียวที่ใช้ชื่อยี่ห้อสินค้าสนับสนุนของคาราบาวมาเป็นส่วนหนึ่งของชื่ออัลบั้ม
สำนักงานเคลื่อนที่
สำนักงานเคลื่อนที่ (Mobile office) เป็นสำนักงานที่สร้างขึ้นภายในรถบรรทุก บ้านเคลื่อนที่ รถพ่วง หรือเรือบรรทุกตู้คอนเทนเนอร์ที่สร้างขึ้นโดยมีวัตถุประสงค์ต่าง ๆ ที่พบมากที่สุดคือสำนักงานที่สามารถลางจูงได้ สร้างขึ้นบนเพลาเหล็กเพื่อความสะดวกในการเคลื่อนย้าย
สำนักงานสนามเคลื่อนที่มักพบในพื้นที่ก่อสร้าง หรือในพื้นที่ภัยพิบัติที่ต้องการพื้นที่สำนักงานชั่วคราว โดยปกติแล้ว สำนักงานเคลื่อนที่ในทวีปอเมริกาเหนือจะมีบริการไฟฟ้ากระแสสลับแยกเป็นเฟสเดียว (240 โวลต์แบบกึ่งกลาง) ซึ่งเชื่อมต่อกับแหล่งพลังงานใกล้เคียงเพื่อใช้งานเครื่องปรับอากาศขนาดเล็กแบบหน้าต่าง และอื่น ๆ มีบริษัทหลายแห่งที่ขาย ให้เช่า และใช้ตู้คอนเทนเนอร์เก็บรักษา อาคารพกพา หรืออาคารแยกส่วน การก่อสร้างประเภทนี้จะทำให้ระยะเวลาการก่อสร้างสั้นลง เนื่องจากสามารถสร้างอาคารในโรงงานได้ในเวลาเพียง 6 สัปดาห์ และสามารถทำเว็บไซต์และงานสาธารณูปโภคร่วมกับการก่อสร้างอาคารได้
คำว่า "สำนักงานเคลื่อนที่" นั้นใช้สำหรับพื้นที่ทำงานของพนักงานขายหรือที่คล้ายกัน สำหรับทำงานนอกสำนักงานหรือบริษัท พวกเขามักจะติดตั้งคอมพิวเตอร์พกพา และเชื่อมต่อกับเซิร์ฟเวอร์ของบริษัทและอินทราเน็ตผ่านโทรศัพท์มือถือ, ไวไฟ หรือผ่านการเชื่อมต่อแบบตายตัวในอินเทอร์เน็ตคาเฟ่ โรงแรม และท่าอากาศยาน พวกเขาต้องการใช้ผู้จัดการข้อมูลส่วนบุคคล
เนื่องจากแต่ละคนต้องพกอุปกรณ์ของพวกเขาเอง พนักงานในสำนักงานเคลื่อนที่จึงต้องใช้อุปกรณ์ขนาดเล็ก
ดัชเชสมารีอา อันนาในบาวาเรีย
ดัชเชสมารีอา อันนาในบาวาเรีย บารอเนส ฟ็อน มัลท์ซาห์น (ประสูติ 7 พฤษภาคม ค.ศ. 1975) เป็นพระธิดาพระองค์เล็กใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน พระองค์ทรงเสกสมรสจำนวน 2 ครั้ง ครั้งแรกเมื่อวันที่ 28 กันยายน ค.ศ. 2007 กับ เคลาส์ รูโนว์ มีพระโอรส-ธิดา 2 คน คือ
ต่อมาทรงหย่ากับพระสวามีคนแรกเมื่อปี 2015 ก่อนที่พระองค์จะทรงเสกสมรสอีกครั้งกับ บารอนอันเดรอีส ฟ็อน มัลท์ซาห์น บุตรชายของ บารอนมอทิเมอร์ ฟ็อน มัลท์ซาห์น กับ สเทฟานี ฟ็อน ซิลดิลท์ และ ลิเป ไม่มีพระบุตร 1975
บรันเดินบวร์ค-ปรัสเซีย
บรันเดินบวร์ค-ปรัสเซีย (Brandenburg-Preußen, Brandenburg-Prussia) เป็นรัฐร่วมประมุขที่เกิดจากการรวมตัวระหว่างดัชชีปรัสเซียและรัฐมาร์เกรฟบรันเดินบวร์คในปี ค.ศ. 1618
รัฐนี้ปกครองโดยสาขาของราชวงศ์โฮเอ็นโซลเลิร์นที่ก่อนหน้านั้นปกครองบรันเดินบวร์ค คำว่า "บรันเดินบวร์ค-ปรัสเซีย" เป็นคำที่ใช้เรียกสหราชอาณาจักรนี้มาจนถึงปี ค.ศ. 1701 หลังจากนั้นก็เป็นที่รู้จักกันว่าราชอาณาจักรปรัสเซีย นอกจากนั้นก็ยังหมายถึงรัฐที่นำโดยบรันเดินบวร์คหลังจากปี ค.ศ. 1701 แต่หลังจากนั้นก็รู้จักกันเพียงสั้นๆ ว่า "ปรัสเซีย" หลังจากปี ค.ศ. 1806
ประวัติ
รัฐมาร์เกรฟบรันเดินบวร์คเป็นศูนย์กลางของสาขาหลักของ ราชวงศ์โฮเอ็นโซลเลิร์นมาตั้งแต่ปี ค.ศ. 1415 ประมุขของรัฐมีตำแหน่งอันมีเกียรติเป็นเจ้านครรัฐผู้คัดเลือกจักรพรรดิโรมันอันศักดิ์สิทธิ์มาตั้งแต่ปี ค.ศ. 1356
ดัชชีปรัสเซียก่อตั้งขึ้นโดยการสลายตัวของคณะอัศวินทิวทอนิกเป็นรัฐที่ขึ้นต่อราชอาณาจักรโปแลนด์ ปกครองโดยอัลเบรชท์ ดยุกแห่งปรัสเซียผู้เป็นสมาชิกของสาขาของราชวงศ์โฮเอ็นโซลเลิร์น หลังจากอัลเบรชท์เสียชีวิตในปี ค.ศ. 1568 ราชอาณาจักรก็ตกไปเป็นของอัลเบรชท์ ฟรีดริชผู้ไม่ทรงสามารถปกครองอาณาจักรได้ ปรัสเซียจึงต้องปกครองโดยผู้สำเร็จราชการเกออร์ก ฟรีดริช ( ค.ศ. 1577–1603) และโยอาคิม ฟรีดริช (ค.ศ. 1603–1618)
เมื่อธิดาของอัลเบรชท์ ฟรีดิชสมรสกับโยฮันน์ ซีกิสมุนด์ บุตรของโยอาคิม ฟรีดริช และสาขาหลักของราชวงศ์โฮเอ็นโซลเลิร์นในเบอร์ลินได้รับสิทธิในการครองดัชชี ผู้คัดเลือกแห่งบรันเดินบวร์คจึงได้รับดัชชีปรัสเซียเมื่ออัลเบรชท์ ฟรีดริชเสียชีวิตในปี ค.ศ. 1618 แต่ดัชชียังคงมีฐานะเป็นเมืองประเทศราชของราชบัลลังก์โปแลนด์มาจนถึงปี ค.ศ. 1657
ระหว่างรัชสมัยอันขาดสมรรถภาพของเกออร์ก วิลเฮล์ม (ค.ศ. 1619–1640) ราชวงศ์โฮเอ็นโซลเลิร์นก็ได้รับความกระทบกระเทือนอย่างหนักระหว่างสงครามสามสิบปี สวีเดนบังคับให้เกออร์ก วิลเฮล์มเป็นพันธมิตร จากนั้นสวีเดนก็ยึดครองดินแดนส่วนใหญ่ของบรันเดินบวร์ค-ปรัสเซีย ซึ่งเป็นผลทำให้กองทัพโรมันคาทอลิกเข้าทำลายบรันเดินบวร์คและดินแดนของโฮเอ็นโซลเลิร์นครั้งแล้วครั้งเล่า ฟรีดิช วิลเฮล์มผู้ครองรัฐต่อจากกออร์ก วิลเฮล์ม ทำสัญญาสงบศึกกับสวีเดน แม้ว่าสวีเดนจะยึดครองดัชชีพอเมอเรเนีย แต่บรันเดินบวร์คมีสิทธิในการสืบครองหลังจากการเสียชีวิตของดยุกผู้ไม่มีทายาทโบกิสลอว์ที่ 14 ในปี ค.ศ. 1637 ฟรีดิช วิลเฮล์มไปเป็นพันธมิตรกับสาธารณรัฐดัตช์ ในปี ค.ศ. 1648 สนธิสัญญาสันติภาพเวสต์ฟาเลียและการสนับสนุนของดัตช์ทำให้ฟรีดริช วิลเฮล์มได้รับฟาร์เทอร์พอเมอเรเนีย รัฐมุขนายกฮัลเบอร์ชตัดท์ และราชรัฐมุขนายกมินเดิน และสิทธิในการสืบครองราชรัฐอัครมุขนายกมัคเดอบวร์ค การตกลงเรื่องเขตแดนพอเมอเรเนียกับสวีเดนก็มาสำเร็จลงด้วยการลงนามในสนธิสัญญาสเทททิน (ค.ศ. 1653) เมื่อมาถึง ค.ศ. 1680 ดินแดนเหล่านี้และรัฐมุขนายกคัมมินก็ได้รับการรวมเข้าเป็นส่วนหนึ่งของบรันเดินบวร์ค-ปรัสเซีย
ในช่วงที่โปแลนด์มีปัญหากับสวีเดนระหว่างสงครามเหนือ (Northern Wars) ฟรีดิช วิลเฮล์มฉวยโอกาสขออิสรภาพแก่ปรัสเซียแก่บรันเดินบวร์คจากพระเจ้า Władysław IV Vasa แห่งโปแลนด์สนธิสัญญาเวห์เลาในปี ค.ศ. 1657 สิทธิของราชบัลลังก์โปแลนด์หมายความว่าดัชชีจะกลับไปเป็นของโปแลนด์ถ้าราชวงศ์โฮเอ็นโซลเลิร์นสิ้นสุดลง ข้อแม้นี้ได้รับการต่ออายุทุกครั้งที่แต่ละประเทศเปลี่ยนประมุขมาจนถึงปี ค.ศ. 1700.
ในปี ค.ศ. 1675 พระเจ้าจอห์นที่ 3 โซบิเอสกีแห่งโปแลนด์ทำสัญญาลับกับฝรั่งเศส โดยโปแลนด์จะโจมตีปรัสเซียขณะที่ฝรั่งเศสสร้างความกดดันต่อจักรวรรดิออตโตมันให้คืนดินแดนให้แก่เครือจักรภพโปแลนด์-ลิทัวเนีย เมื่อความขัดแย้งกับออตโตมันสิ้นสุดลง โปแลนด์ก็สามารถโจมตีบรันเดินบวร์ค หรือออสเตรียศตรูของฝรั่งเศสได้ แต่แผนการของโซบิเอสกีได้รับการคัดค้านจากพระสันตะปาปา และจากชนชั้นนำของโปแลนด์เองที่เห็นว่าออตโตมันเป็นภัยมากกว่า และจากขุนนางโปแลนด์ที่ได้รับการติดสินบนจากเบอร์ลินและเวียนนา ฉะนั้นแผนของโซบิเอสกีจึงประสบความล้มเหลวตั้งแต่ยังไม่ได้ลงมือ
การที่ที่ตั้งของดัชชีปรัสเซียตั้งอยู่ภายนอกจักรวรรดิโรมันอันศักดิ์สิทธิ์ — ที่อาณาจักรที่อยู่ภายในด้วยกันไม่มีรัฐใดที่สามารถเรียกตนเองว่าเป็นกษัตริย์ได้นอกไปจากประมุขของโบฮีเมีย — ทำให้ฟรีดริชที่ 3 แห่งบรันเดินบวร์คกลายเป็น "กษัตริย์ในปรัสเซีย"ในปี ค.ศ. 1701 เป็นการแลกเปลี่ยนกับการให้ความช่วยเหลือต่อจักรพรรดิเลโอโพลด์ที่ 1 ในสงครามสืบราชบัลลังก์สเปน ซึ่งเป็นตัดขาดจากโปแลนด์ และเป็นกษัตริย์ปรัสเซียองค์แรกที่เป็นประมุขคนสุดท้ายของบรันเดินบวร์ค-ปรัสเซีย ผู้ตรัสภาษาโปแลนด์ได้อย่างคล่องแคล่ว ในปี ค.ศ. 1773 อดีตดัชชีก็ได้รับการจัดให้เป็นมณฑลอีสต์ปรัสเซีย ขณะที่ส่วนใหญ่ของมณฑลรอยัลปรัสเซียกลายเป็นเวสต์ปรัสเซีย ในปี ค.ศ. 1815 บรันเดินบวร์คก็ได้รับการจัดใหม่ให้เป็นมณฑลบรันเดินบวร์คของปรัสเซีย
ทุ่งรังสิต
ทุ่งรังสิต หรือเดิมเรียกว่า ทุ่งหลวง เป็นทุ่งขนาดใหญ่ในอดีต ครอบคลุมพื้นที่ประมาณ 2,000 ตารางกิโลเมตร หรือ 1.5 ล้านไร่ ในรัชสมัยพระบาทสมเด็จพระจุลจอมเกล้าเจ้าอยู่หัว มีอาณาเขตทางฝั่งตะวันออกของแม่น้ำเจ้าพระยาและทางตอนใต้ของอยุธยาลงมาจรดกรุงเทพมหานคร พื้นที่ลุ่มผืนนี้ต่อเนื่องไปจนจรดเชิงเขาใหญ่ด้านจังหวัดนครนายกและจังหวัดสระบุรี
ต่อมาเมื่อผู้คนเริ่มอพยพเข้ามามากขึ้นและมีการริเริ่มขุดคลองรังสิตในสมัยพระบาทสมเด็จพระจุลจอมเกล้าเจ้าอยู่หัว โดยบริษัทขุดคลองแลคูนาสยาม ระบบนิเวศวิทยาของทุ่งรังสิตก็เปลี่ยนแปลงไป มีคนเข้ามาตั้งรกรากมากขึ้น สัตว์ต่าง ๆ ถอยร่นไปและสูญพันธุ์ไปโดยสิ้นเชิง ทุ่งรังสิตได้เปลี่ยนสภาพเป็นที่นา จากข้อมูลของสำนักงานโยธาและผังเมือง เมื่อ พ.ศ. 2548 พื้นที่ส่วนใหญ่ของทุ่งรังสิตในปัจจุบันยังมีลักษณะการใช้ประโยชน์ที่ดินเป็นพื้นที่เกษตรกรรม ใช้ที่ดินทางด้านเกษตรกรรมในพื้นที่ทุ่งรังสิตรวมประมาณ 1.2 ล้านไร่ หรือคิดเป็นร้อยละ 86 ของพื้นที่ทุ่งรังสิตทั้งหมด หรือคิดเป็นเกือบร้อยละ 40 ของพื้นที่เกษตรกรรมในภาคกรุงเทพมหานครและปริมณฑลทั้งหมด
อาณาบริเวณ
ทุ่งรังสิตครอบคลุมพื้นที่ประมาณ 2,000 ตารางกิโลเมตร หรือ 1.5 ล้านไร่ กินพื้นที่เขตอำเภอคลองหลวง อำเภอธัญบุรี อำเภอหนองเสือ และอำเภอลำลูกกา จังหวัดปทุมธานี อำเภอวังน้อย จังหวัดพระนครศรีอยุธยา อำเภอวิหารแดง อำเภอหนองแค จังหวัดสระบุรี อำเภอองครักษ์ จังหวัดนครนายก อำเภอบางน้ำเปรี้ยว จังหวัดฉะเชิงเทรา เขตหนองจอก และเขตบางเขน กรุงเทพมหานคร
ลักษณะทางธรณีวิทยา
พื้นที่บริเวณทุ่งรังสิตเป็นแอ่งที่เกิดจากการทรุดตัวตามรอยเลื่อนของเปลือกโลกเมื่อราว 65 ล้านปีก่อน ทำให้แม่น้ำสายใหญ่ที่ไหลผ่าน มีกระแสน้ำไหลช้า จึงมีการตกตะกอนมาก เกิดการสะสมของดินตะกอนจนแอ่งกระทะตื้นเขิน กลายเป็นผืนดินในที่ลุ่มต่ำ มีบึงน้ำและพื้นที่ชื้นแฉะกระจายอยู่ทั่วไป เมื่อถึงฤดูฝนและในช่วงน้ำหลากมาจากทางเหนือ บริเวณทุ่งจะกลายสถาพเป็นทุ่งรับน้ำกว้างใหญ่ ก่อนที่จะไหลออกไปสู่ทะเลตามธรรมชาติสู่แถบคลองด่าน จังหวัดสมุทรปราการ เป็นเหตุให้น้ำเหนือไม่ไหลลงสู่พระนคร
บริเวณทุ่งรังสิตก่อนที่จะมีการขุดคลองรังสิต ปรากฏชื่อห้วยหนองคลองบึงปรากฏอยู่กว้างขวาง ได้แก่ ลำบางน้อย ลำอ้ายสัง ลำลาดไทร ลำหนองจิก ลำเรือแตก คลองเชียงรากน้อย คลองเชียงรากใหญ่ คลองบางหวาย คลองบางหลวงหัวป่า ลำลูกกา บึงทองหลาง ลำไทร บึงคอไห หนองเสือ ส่วนบริเวณคลองรังสิตฝั่งใต้ ได้แก่ ลำบางสิง หนองบอน ลำลาดโพ ลำลาดสนุ่น ลำสวาย ลาดจระเข้ บึงคำพลอย ลำสีสะกระบือ ลำสมอกอง ลำอ้อมแก้ว ลำหม้อแตก และคลองชัน เป็นต้น
พืชและสัตว์
พืชพันธุ์นานาชนิดขึ้นรกทึบ ส่วนที่ดอนมีไม้ยืนต้นขนาดใหญ่ ได้แก่ ยางนา ตะเคียน สลับกับไม้พุ่ม
พระเจ้าวิลเฮ็ล์มที่ 1 แห่งเวือร์ทเทิมแบร์ค
พระเจ้าวิลเฮ็ล์มที่ 1 แห่งเวือร์ทเทิมแบร์ค (Friedich Wilhelm Karl; 29 กันยายน ค.ศ. 1781 - 25 มิถุนายน ค.ศ. 1864) เป็นกษัตริย์แห่งเวือร์ทเทิมแบร์คตั้งแต่วันที่ 30 ตุลาคม ค.ศ. 1816 จนถึงสวรรคต
เมื่อพระองค์ทรงขึ้นครองราชย์ใหม่ๆ เวือร์ทเทิมแบร์คประสบปัญหาพืชผลล้มเหลวและความอดอยากในปีไร้ฤดูร้อน ในปี ค.ศ. 1816 หลังจากนั้นทรงเริ่มการปฏิรูปอย่างกว้างขวาง ส่งผลให้เกิดรัฐธรรมนูญ เมื่อวันที่ 25 กันยายน ค.ศ. 1819 ในรัชกาลที่ 48 ของพระองค์ ราชอาณาจักรได้ขยายจากอาณาจักรที่สร้างขึ้นในอาณาเขตของนิกายต่างๆ และประเทศเกษตรกรรมที่ต่างกันไปตามรัฐตามรัฐธรรมนูญที่มีเอกลักษณ์ร่วมกันและการจัดการที่มีการจัดการที่ดี
นอกเหนือจากนโยบายภายในประเทศที่ประสบความสําเร็จแล้ว พระองค์ทรงดำเนินการตามความทะเยอทะยานตลอดรัชสมัยที่เน้นนโยบายต่างประเทศของเยอรมนีและยุโรป ควบคู่ไปกับมหาอำนาจแห่งปรัสเซียและออสเตรียพระองค์ทรงจินตนาการถึงมหาอำนาจที่สามของเยอรมนีในรูปแบบของบาวาเรีย ซัคเซิน ฮันโนเฟอร์และเวือร์ทเทิมแบร์ค แม้ว่าแผนนี้จะไม่ประสบความสำเร็จแต่ก็ทำให้เกิดนโยบายที่สม่ำเสมอ สอดคล้องกันและเป็นเป้าหมายในรัชสมัยของพระองค์
วิลเฮ็ล์มเป็นกษัตริย์พระองค์เดียวที่ถูกบังคับให้ยอมรับรัฐธรรมนูญฟรังค์ฟวร์ท หลังจากการล้มเหลวของการปฏิวัติเดือนมีนาคมปี ค.ศ. 1848 พระองค์ทรงดำเนินการนโยบายการฟื้นฟูที่ต่อต้านภาพลักษณ์เสรีนิยมของพระองค์ตั้งแต่ก่อนการปฏิวัติ
พระองค์เสด็จสวรรคตในปี ค.ศ. 1864 ที่ปราสาทโรเซนสไตน์ในชตุทการ์ท สิริพระชนมายุ 82 พรรษา และพระศพถูกฝังไว้ในประสาทเวือร์ทเทิมแบร์ค
อ้างอิง
1781 1864
อีกากินซากตะวันออก
อีกาซากศพตะวันออก เดิมเป็นชนิดที่แยกออกต่างหากในชื่อ Corvus orientalis เป็นสมาชิกในวงศ์นกกา ปัจจุบันถูกระบุเป็นชนิดย่อยของ อีกากินซาก (Corvus corone) มีความแตกต่างทางสัญฐานจากอีกากินซากคือ ขนาดที่ใหญ่กว่า ความยาวปลายปากถึงโคนหางประมาณ 50 เซนติเมตร และขนหางที่บานออกและกว้างกว่า อีกาซากศพตะวันออกพบได้ในไซบีเรีย ไปจนถึงญี่ปุ่น ทางใต้สู่เอเชียกลาง อัฟกานิสถาน อิหร่านตะวันออก ภูมิภาคกัศมีร์ ทิเบตและภาคเหนือของจีน โดยทั่วไปวางไข่สามถึงห้าฟองบนต้นไม้หรืออาคาร ลักษณะของไข่ไม่แตกต่างจากชนิดย่อยหลัก (Corvus corone corone)
เจ. ดี. แซลินเจอร์
'''เจ. ดี. แซลินเจอร์ (J. D. Salinger; 1 มกราคม พ.ศ. 2462 – 27 มกราคม พ.ศ. 2553) หรือ เจอโรม เดวิด แซลินเจอร์' (Jerome David Salinger) เป็นนักเขียนชาวอเมริกัน ผลงานที่เป็นที่รู้จักกันดีของเขาคือ The Catcher in the Rye''
ประวัติ
เจ. ดี. แซลินเจอร์ เกิดเมื่อ พ.ศ. 2462 ที่นครนิวยอร์ก สหรัฐอเมริกา ในครอบครัวชาวยิว ในวัยเด็ก เขาย้ายโรงเรียนบ่อยมาก จนสุดท้ายมาเรียนที่ Columbia University School of General Studies และเริ่มเขียนนิยายที่นั่น แซลินเจอร์เคยคบหากับอูนา โอนีล แต่ก็เลิกกัน เมื่อเธอตัดสินใจแต่งงานกับชาร์ลี แชปลิน ในปี พ.ศ. 2494 เขาก็ตีพิมพ์นิยายเล่มแรก The Catcher in the Rye ซึ่งมีเนื้อหาเกี่ยวกับชีวิตของเด็กหนุ่มวัย 16 ปีที่มีปัญหากับสิ่งต่าง ๆ นิยายเล่มนี้ได้รับการตอบรับดีมาก แต่ในขณะเดียวกันก็ถูกโจมตีจากสถาบันต่าง ๆ เช่นกัน รวมถึงถูกโยงเข้ากับการลอบสังหารจอห์น เลนนอนและความพยายามลอบสังหารโรนัลด์ เรแกน ต่อมาเขาย้ายไปอยู่เมืองคอร์นิช ในรัฐนิวแฮมป์เชอร์ และแต่งงานกับแคลร์ ดักลัส ทั้งคู่มีบุตรด้วยกัน 2 คน แต่ภายหลังก็หย่ากัน ก่อนจะแต่งงานใหม่อย่างลับ ๆ กับคอลลีน โอนีล แซลินเจอร์อาศัยอยู่ที่คอร์นิชจนกระทั่งเสียชีวิตโดยโรคชรา เมื่อ พ.ศ. 2553 รวมอายุได้ 91 ปี